Säiliöformaatti (tunnetaan myös säiliömuoto-nimellä, englanniksi container tai wrapper) on yleensä audio- ja/tai videodatan tallennukseen tarkoitettu formaatti.
Tunnettuja säiliöformaatteja ovat esim. AVI, MP4, QuickTime (MOV), OGG, Matroska (MKV) ja ASF. Eri formaatit eroavat toisistaan useilla eri tavoilla, mutta yleensä erot rajoittuvat yhteensopivuuteen, streamaus-mahdollisuuteen ja erilaisen sisällön tukemiseen.
Säiliöformaatti kertoo siis miten data pitää tallentaa, jotta sen voi myöhemmin avata toistamista varten. Valitettavasti kaikki eivät pidä kiinni tietyn säiliöformaatin määrityksistä, jonka vuoksi liikkeellä on myös epästandardeja tiedostoja, jotka voivat aiheuttaa ongelmia toistamisessa tai editoidessa.